CELEX: 32016D2321
Language: sl
Date: 2016-12-19 00:00:00
Title: Izvedbeni sklep Komisije (EU) 2016/2321 z dne 19. decembra 2016 glede oblike potrdila o pripravljenosti za recikliranje, kot jo zahteva Uredba (EU) št. 1257/2013 Evropskega parlamenta in Sveta o recikliranju ladij (Besedilo velja za EGP )

20.12.2016   
               
               
                  SL
               
               
                  Uradni list Evropske unije
               
               
                  L 345/112
               
            IZVEDBENI SKLEP KOMISIJE (EU) 2016/2321
      z dne 19. decembra 2016
      glede oblike potrdila o pripravljenosti za recikliranje, kot jo zahteva Uredba (EU) št. 1257/2013 Evropskega parlamenta in Sveta o recikliranju ladij
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (1) ter zlasti člena 9(9) Uredbe,
      ob upoštevanju naslednjega:
      
                  (1)
               
               
                  Uredba (EU) št. 1257/2013 določa zahteve za lastnike ladij, uprave in priznane organizacije glede izdaje, podaljšanja in prisotnosti na krovu potrdil o pripravljenosti za recikliranje ter glede vnašanja zaznamkov vanje.
               
            
                  (2)
               
               
                  V skladu z zahtevami iz člena 6(2)(c) Uredbe (EU) št. 1257/2013 morajo imeti ladje, namenjene za recikliranje, potrdilo o pripravljenosti za recikliranje.
               
            
                  (3)
               
               
                  Na podlagi člena 7 Uredbe (EU) št. 1257/2013 je treba pred vsakim recikliranjem ladje pripraviti načrt za recikliranje posamezne ladje. V tem načrtu morajo biti obravnavani vsi pomisleki v zvezi s posamezno ladjo, ki niso zajeti v načrtu za obrat za recikliranje ladij ali zaradi katerih so potrebni posebni postopki.
               
            
                  (4)
               
               
                  Na podlagi člena 8 Uredbe (EU) št. 1257/2013 uradne osebe v upravah ali priznanih organizacijah, ki jih za to pooblastijo uprave, izvajajo preglede ladij. Cilj pregledov je potrditi, da popisi nevarnih materialov izpolnjujejo veljavne zahteve iz Uredbe.
               
            
                  (5)
               
               
                  Na podlagi člena 9(9) Uredbe (EU) št. 1257/2013 mora uprava ali priznana organizacija, ki jo uprava pooblasti, po uspešnem zaključku končnega pregleda izdati potrdilo o pripravljenosti za recikliranje. Temu potrdilu se mora priložiti popis nevarnih materialov in načrt za recikliranje ladje. Oblika potrdila o pripravljenosti za recikliranje mora biti v skladu z Dodatkom 4 k Mednarodni konvenciji o varnem in okolju prijaznem recikliranju ladij, sprejeti 15. maja 2009 v Hongkongu (v nadaljnjem besedilu: Konvencija iz Hongkonga).
               
            
                  (6)
               
               
                  Ukrepi iz tega sklepa so v skladu z mnenjem odbora za uredbo o recikliranju ladij, ustanovljenega s členom 25 Uredbe (EU) št. 1257/2013 –
               
            SPREJELA NASLEDNJI SKLEP:
      Člen 1
      Potrdila o pripravljenosti za recikliranje, izdana v skladu s členom 9(9) in potrjena v skladu s členom 10(5) Uredbe (EU) št. 1257/2013, so v skladu z obliko, določeno v Prilogi k temu sklepu.
      Člen 2
      Ta sklep začne veljati dvajseti dan po objavi v Uradnem listu Evropske unije.
      
         V Bruslju, 19. decembra 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 330, 10.12.2013, str. 1.
      
         PRILOGA
         
            
         Besedilo slike
         
            POTRDILO O PRIPRAVLJENOSTI ZA RECIKLIRANJE
            na podlagi Uredbe (EU) št. 1257/2013 o recikliranju ladij
            (Opomba: temu potrdilu se priložita popis nevarnih materialov in načrt za recikliranje ladje.)
            (uradni pečat) (država)
            ki ga je v skladu z določbami Uredbe (EU) št. 1257/2013 o recikliranju ladij na podlagi pooblastila vlade
            (ime države)
            izdal
            (polno ime pooblaščene osebe ali organizacije v skladu z določbami Uredbe (EU) št. 1257/2013)
            Podatki o ladji
            Ime ladje
            Razpoznavna številčna ali črkovna oznaka
            Pristanišče registracije
            Bruto tonaža
            Številka IMO
            Ime in naslov lastnika ladje
            Identifikacijska številka IMO registriranega lastnika ladje
            Identifikacijska številka IMO družbe
            Datum izdelave
         
         
            
         Besedilo slike
         
            Podatki o obratih za recikliranje ladij
            Ime obrata za recikliranje ladij
            Razpoznavna identifikacijska številka družbe za recikliranje
            Polni naslov
            Datum prenehanja vključitve obrata za recikliranje ladij na evropski seznam
            (1) Identifikacijska številka, kot je navedena na evropskem seznamu.
            Podatki o popisu nevarnih materialov
            Številka identifikacije/preverjanja popisa nevarnih materialov:
            Opomba: v skladu s členom 9(9) Uredbe (EU) št. 1257/2013 je popis nevarnih materialov priložen potrdilu o pripravljenosti za recikliranje. Popis nevarnih materialov se sestavi na podlagi standardnega obrazca iz smernic, ki jih je pripravila Mednarodna pomorska organizacija in jih, kadar je to primerno, dopolnjujejo smernice glede vidikov, specifičnih za Uredbo (EU) št. 1257/2013, kot so snovi, navedene v navedeni uredbi, ne pa tudi v Konvenciji iz Hongkonga.
            Podatki o načrtu za recikliranje ladje
            Številka identifikacije/preverjanja načrta za recikliranje ladje:
            Opomba: V skladu s členom 9(9) Uredbe (EU) št. 1257/2013 je načrt za recikliranje ladje priložen potrdilu o pripravljenosti za recikliranje.
            KI POTRJUJE:
            1. da je ladja pregledana v skladu s členom 8 Uredbe (EU) št. 1257/2013;
            2. da ima ladja veljaven popis nevarnih materialov v skladu s členom 5(7) Uredbe (EU) št. 1257/2013;
            3. da je bil načrt za recikliranje ladje pripravljen v skladu s členom 7(2) Uredbe (EU) št. 1257/2013 ter
            4. da so obrati za recikliranje ladij, v katerih bo ladja reciklirana, vključeni na evropski seznam v skladu s členom 16 Uredbe (EU) št. 1257/2013.
            To potrdilo je veljavno do (dd/mm/llll)
            (datum)
            Izdano v ,
            (kraj izdaje potrdila)
            (dd/mm/llll)
            (datum izdaje) (podpis ustrezno pooblaščenega uradnika, ki je izdal potrdilo)
            (pečat ali žig pristojnega organa, kot je ustrezno)
         
         
            
         Besedilo slike
         
            ZAZNAMEK ZA PODALJŠANJE VELJAVNOSTI POTRDILA DO PRIHODA V PRISTANIŠČE OBRATA ZA RECIKLIRANJE LADIJ ZA OBDOBJE ODLOGA, KADAR SE UPORABLJA ČLEN 10(5) (*)
            To potrdilo se v skladu s členom 10(5) Uredbe (EU) št. 1257/2013 o recikliranju ladij sprejme kot veljavno za enkratno plovbo
            od pristanišča:
            do pristanišča:
            Podpisani:
            (podpis ustrezno pooblaščenega uradnika)
            Kraj:
            Datum: (dd/mm/llll)
            (pečat ali žig pristojnega organa, kot je ustrezno)
            (*) Ta stran z zaznamkom se ponatisne in priloži potrdilu, če je po mnenju uprave to potrebno.